[ca] L'energia eòlica marina és una alternativa renovable que es troba en un procés d'expansió significatiu. Això és degut al paradigma actual del desenvolupament sostenible, a causa de la necessitat d'abandonar la dependència energètica envers els combustibles fòssils i per la gran eficiència en l'aprofitament energètic del recurs eòlic marí. El principal paràmetre que incidirà en l'evolució d'aquesta alternativa en els pròxims anys és el cost per la generació de l'energia elèctrica o Levelized Cost Of Energy (LCOE). Aquest projecte estudia l'aplicació del Building Information Modeling (BIM) a les plataformes per aerogeneradors flotants, amb la finalitat d'examinar els àmbits on aquesta metodologia pot oferir un valor afegit. Les sinèrgies entre el BIM i l'eòlica marina poden minorar el LCOE i incrementar la seva competitivitat. En aquesta línia, la recerca investiga diferents mètodes per augmentar l'eficiència en el disseny de les plataformes flotants. Principalment, es desenvolupen tres metodologies per modelitzar paramètricament una subestructura SPAR de formigó armat i pretensat, l'anomenat WindCrete. Es mostra que la forma més apropiada consta de diferents codis Python executats amb Dynamo. Aquests codis defineixen la subestructura, les armadures i els tendons posttesats, obtenint una família paramètrica Revit del WindCrete, amb les propietats hidroestàtiques i els amidaments. Finalment, es duen a terme diferents anàlisis de les dimensions del BIM. D'una banda, es realitza l'anàlisi 3D amb un estudi de les col·lisions entre el WindCrete i les estructures secundàries. També s'obtenen les seccions constructives amb detalls tridimensionals per facilitar la interpretació del projecte i per reduir potencialment les despeses de manteniment (OPEX). D'altra banda, els amidaments extrets del model BIM, permeten executar l'anàlisi 5D i obtenir un pressupost aproximat del WindCrete desglossat en els diferents materials.

[en] Offshore wind energy is a renewable energy source in a significant expansion process. This fact is due to the current paradigm of sustainable development, as consequence of the need to abandon the dependence on fossil fuels and the great efficiency of offshore wind resources. The main parameter that will affect the evolution of this energy source in the coming years is the cost for the generation of electricity or Levelized Cost Of Energy (LCOE). This project studies the application of Building Information Modeling (BIM) to Floating Offshore Wind Platforms (FOWP), specifically focusing on the areas where this methodology offers an added value. The synergies between BIM and FOWP may lower the LCOE of offshore wind energy and raise its competitiveness. Hence, this research investigates different methods to increase the efficiency in the design of FOWP. Mainly, three methodologies are developed in the present thesis to parametrically generate a SPAR reinforced and prestressed concrete substructure, known as WindCrete. The most suitable method consists of different Python codes executed with Dynamo. These codes define the substructure, the reinforcements and the post-tensioned tendons, resulting in a parametric Revit family of the WindCrete, with the hydrostatic properties and measurements. Finally, this study carries different analyses of the BIM dimensions. On the one hand, it executes the 3D analysis by means of a clash detection between the WindCrete and the secondary structures. Constructive sections with three-dimensional details are also obtained to facilitate the interpretation of the project and to potentially reduce operational expenses (OPEX). On the other hand, with the measurements extracted from the BIM model, the 5D analysis is executed with an approximate budget for the WindCrete, split into the different materials.